open-index/open-wikipedia-markdown huggingface dataset:
Asimilasi

Asimilasi marupakan suatu istilah prusis susial nang dicirii lawan adanya ihtiar nang batujuan sakira parbidaan-parbidaan di urang ka urang wan kalumpuk ka kalumpuk manusia jadi bakurang. Kata Asimilasi dijuhut matan kata Latin, *assimilare* nang artinya "manjadi sama". Dalam basa Indunisia Asimilasi sama lawan *pambauran*.  Asimilasi jua ihtiar gasan maninggi kasatuan gawian, sikap wan prusis mental lawan mahatiakan kapantingan wan tujuan sabarataan urang. Asimilasi sadarhananya marupakan ihtiar urang atawa kalumpuk nang sabalumnya kada sama jadi sama. Lamun urang manggawi asimilasi dalam suatu kalumpuk, baarita budaya urang kalumpuk ngitu takambuh. Rajin dalam prusis takambuh ngini ada bahurupan unsur-unsur budaya. Ihtiar bahurupan ngini kawa ada lamun kalumpuk tartantu manyarap kabudayaan kalumpuk nang lain. Asimilasi jua ihtiar gasan maninggi kasatuan gawian, sikap wan prusis mental lawan mahatiakan kapantingan wan tujuan sabarataan urang. Asimilasi sadarhananya marupakan ihtiar urang atawa kalumpuk nang sabalumnya kada sama jadi sama. Prusis asimilasi cungul lamunnya ada; kalumpuk manusia nang balain budayanya saling bakawanan sacara aktip sampai budaya-budaya matan kalumpuk manusia tadi masing-masing baubah atawa manyasuaiakan.

## Hiwal nang mamangaruhi Asimilasi
Ada dua hiwal nang mamangaruhi asimilasi, hiwal nang manunjul wan hiwal nang mangalangi. Hiwal nang manunjul asimilasi adalah:

# Adanya bakawinan nang bakambuh (amalgamasi)
# Adanya parlakuan hukum nang sama.
Adapun hiwal nang maulah nyaman tarjadinya asimilasi adalah:

# Toleransi;
# Kasampatan-kasampatan nang saimbang di danul ikunumi;
# Sikap mahargai urang luar wan budayanya;
# Sikap tabuka matan bubuhan nang bakuasa di masarakat;
# Parsamaan lawan unsur-unsur kabudayaan;
# Kawin bakambuh (amalgamasi);
# Ada baisi musuh di luaran.

Lamun hiwal nang mangalangi asimilasi adalah:

# Balain ugama wan kaparcayaan
# Ras wan kalir kulimbit nang jauh balain antara suku nang satu lawan nang lain, nang kaya ras kulimbit putih, hirang, wan ras kulimbut kuning tabukti magun mancungulakan pulitik rasialis nang kaya di Aprika Salatan wan Amirika Sarikat.
# Psikologis, khususnya kalakukan nang marasa harata magun ditahani ulih bubuhan entis nang marasa bubuhannya taharat matan nang lain (golongan mayuritas).

## Pamandiran susial wan Asimilasi
Dalam prusis asimiliasi mustinya ada pamandiran susial, pamandiran susial ngini baisi sarat-sarat nang maampah ka suatu prusis asimilasi. Sarat-saratnya antara lain sawagai barikut:

# Pamandiran susial ngitu basipat pamarakan ka pihak nang lain, wan pihak lain nang jadi target pamandiran susial jua basipat pamarakan.
# Pamandiran susial ngitu kada baisi kakalang atawa tikas-tikas nang kaya kakalang gasan kawin bakambuh, panikas mamasuki lambaga pandidikan tartantu, wan nang lain.
# Pamandiran susial ngitu langsung wan primer. 
# Wayah pamandiran susial ngitu tinggi wan magun, sarta saimbang antara pula-pula asimilasi.

## Jujuhutan
Anaktuvuk Pass, Alaska

**Anaktuvuk Pass** adalah kota di Borough North Slope, Alaska, Amirika Sarikat. Urangnya ada 282 ikung menurut sensus tahun 2000 dan 324 ikung menurut sensus tahun 2010.

## Jujuhutan
Pulau Rantauan Keliling

**Pulau Rantauan Keliling** (Pulo Rantauw Koliling) adalah sabuting delta nang dikulilingi sungai Kelayan duwa sungai Martapura nang masuk dalam wilayah administratip Kuta Banjarmasin, Kalimantan Selatan.

Wayah tahun 1800, pulau ngini marupakan kampung utama di Banjarmasin. Pulau Rantauan Keliling baandakan di subalah timur Pulau Tatas wan di subalah salatan Pulau Kelayan.

## Jujuhutan
Pulau Insan

**Pulau Insan** adalah sabuting pulau baandakan di higa Jalan Jafri Zamzam, nang wayahini dipinandui lawan adanya bakas titihangan rumah pacangan Walikuta Banjarmasin. Pulau ngini dikuliling Sungai Kerokan lawan tasambung ka Anjir Mulawarman.

Pamarintah Kuta Banjarmasin baukara maulah Pulau Insan jadi wisata parmaianan banyu. Marga hal ngini, hudah talu bangunan dirumbak sakira paaliran banyu sungai di hihigaan pulau ngini kada pampan. 

## Itihi juwa

* Rumah Sakit Suaka Insan
* Stikes Suaka Insan

## Jujuhutan
Angoon, Alaska

**Angoon** (sebelumnya bahanu disambat Angun, bahasa Tlingit: Aangóon) adalah sabuah kota di Pulau Admiralty di Area Sensus Hoonah-Angoon, Alaska, Amirika Sarikat. Wayah sensus tahun 2000 urangnya ada 572 ikung; manurut sensus tahun 2010 urangnya jadi 459 ikung. Ngaran kota nang dalam bahasa Tlingit, Aangóon, nang artinya "kota tanah halus".

## Bahan acuan
Coffman Cove, Alaska

Coffman Cove (bahasa Lingít: *Tatxánk*) adalah sabuah kota di Prince of Wales-Hyder Census Area, Alaska, Amirika Sarikat. Andakannya di Prince of Wales Island, urangnya ada 176 ikung pas sensus tahun 2010, bakurang matan 199 per tahun 2000.

## Pranala luar

* 
* informasi koneksi Coffman Cove dari Otoritas Ferry Antar Pulau
Cold Bay, Alaska

**Cold Bay** (Aleut: , bahasa Sugpiaq: Pualu) adalah sabuah kota di Aleutians East Borough, Alaska, Amirika Sarikat. Manurut sensus tahun 2010, urangnya 108 ikung, tapi pas sensus tahun 2020 urangnya bakurang jadi 50 ikung.

Cold Bay adalah salah sabuting pusat kumersill utama di Semenanjung Alaska, nang mancakup sampai barat ka Kapulauan Aleut, wan jadi lokasi gasan Bandara Cold Bay.

## Jujuhutan
Inanam

**Inanam** baandakan di Sabah. Inanam baisi dairah nang bamungkur-mungkur lawan tanahnya subur duwa rata nang marupakan sabuting dairah industri salaya Kolombong. Wadah bisnis baandakan di pakannya yaitu andakannya di Batu 6 jalan Tuaran kikira 10&nbsp;km matan Kuta Kinabalu.

## Pranala luar

* Peta-peta Inanam
Pantai Batakan

**Pantai Batakan** adalah ubjik wisata bahari nang baisi pamandangan alam, pagunungan, wan pantai, nang baandak di Kecamatan Panyipatan, Kabupaten Tanah Laut, Kalimantan Selatan, sakitar 125 kilometer arah timur tumatan Kuta Banjarmasin.

Mulai tahun 2020, pamarintah mambuka Pantai Batakan Hanyar (**Pantai Batakan Baru**). Pantai nang ini dikalula ulih BKSDA Prupinsi Kalimantan Selatan nang luasnya 10,5 hiktar wan sapanjang 1 km.

Gasan mancapai lukasi Pantai Batakan matan Kuta Banjarmasin ralatip nyaman lantaran kundisi jalannya baik haja, ada bakilak-kiluk wan turun-naik, jadi manampaiakan pamandangan alam nang indah wan barisan bukit nang hijau, hamparan pahumaan, wan kampung nalayan nang ada di pinggir pantai. Subalah timurnya ada bukit pinus nang jadi bagian tumatan Pagunungan Maratus (Pegunungan Meratus).

Di Pantai Batakan, pangunjung kawa mangalilingi pantai sambil manunggang kuda siwaan, basantai di bawah puhun camara sambil balilihat kaindahan pantai, atawa maniring panurama alam rahatan matahari handak tinggalam (*sunset*).

Di Pantai Batakan jua talihat Pulau Datu nang manjadi ubjik wisata jiarah makam. Di pulau ngini ada ubjik wisata riliji yaitu makam Datu Pamulutan.

## Pasilitas
Pasilitas nang ada di Pantai Batakan langkap haja nangkaya kamar mandi gasan babilas, rumah ibadah (masigit atawa langgar), panggung gasan hiburan, wadah makan, panginapan, wadah bamainan, wan jua wadah parkir kandaraan nang luas. Banyak jua nang baulah tinda wan bamalam di pinggir pantai bila hari libur.

## Jujuhutan
Gantang

**Gantang** () adalah sabuting ukuran polume maupun massa nang rajin dipakai gasan mauukur banyaknya banih nang karing nangkaya baras, kakacangan atawa nang lain imbah urang mangatam. Satuan ukuran ngini umumnya sudah kada tapakai lagi, tagal masih ada dalam paribahasa Indunisia nangkaya **. 

Gantang ngini kawa jua dipakai gasan mauukur galapung duwa banyu nang rancak dipakai lawan urang Banjar duwa Malayu. Salaya dipakai gasan mauukur banda, Gantang juwa dipakai gasan manyambat banda nang baukuran ganal pada biasanya. 

## Ngaran
Gantang marupakan ngaran wadah nang rajin diulah matan kayu marga pamulaan diulah matan tampurung nyiur. Gantang masih kawa ditamui di wadah urang bajualan baras, tagal rajin hudah babahan lugam wan hudah ada juwa pahinggan *volume* nang maumpati aturan SI litir.

Ngaran basa Inggrisnya, bushel, tiba matan basa Prancis Kuno *boissiel* duwa *buissiel* nang bararti abun halus.

## Satuan massa
Di Indunisia, satu gantang sama haja lawan 3,125&nbsp;kg, tagal di Malaysia, satu gantang sama lawan 3,6&nbsp;kg. 

Lamun di Banjar, gantang tadua buting macamanya. Ada sagantang halus nang sama lawan 5 litir wan sagantang ganal nang sama lawan 10 l. 

## Satuan volume
Dalam *satuan imperial*, satu gantang sama lawan 36,36872 litir. Tagal dalam satuan Amirika Sarikat, satu gantang sama lawan 35.2391 litir.

## Itihi jua

* Cupak

## Referensi
Lawang sakiping

**Lawang sakiping** atawa **Lawang sakepeng** adalah sabuting tradisi urang Banjar rahatan manyambut bubuhan nang bulik imbah bahaji. Lawang sakiping ngini dipasang di tungkaran rumah di paling muka, di muhara gang atawa di jalan sabalum masuk rumah. Imbahnya bubuhan haji sampai ka hadapan rumah, buhannya cagaran disambut duwa simburan kambang rampai, pudak lawan melati nang bairing salawat. 

Lawang sakiping (babantuk kaya gapura diulah babalang bahias-hias atawa bagambar masigit), nang rajin di antara rumah wan lawang sakiping ngini dipasangi kain putih di atas kapala.

## Tiba ngaran
Lawang sakiping tiba matan basa Banjar. Lawang nang baarti laluan urang kaluar masuk lawan sakiping nang baarti salambar papan triplek nang bahihias. 

## Jujuhutan
Pantai Tabanio

**Pantai Tabanio** (lugat Banjar: Tabuniau) adalah salah satu pantai nang ada di wilayah Desa Tabanio, Kecamatan Takisung, Kabupaten Tanah Laut, Kalimantan Selatan. Pantai ngini baisi kaindahan wan hiasan nang balain pada pantai lainnya di Tanah Laut. Pantai Tabanio baisi ciri ada puhun trembesi ganal (*Samanea saman*) di pinggir pantai, wan baisi tanah pasir nang barasih, ada biuta laut nangkaya kerang, si Umang, wan ubur-ubur kada ngalih ditamuakan.

Kada jauh pada pantai ada situs bakas paninggalan Walanda, gundukan tanah nang dahulu adalah benteng partahanan militir Walanda, dibangun sakitar tahun 1779. Pantai Tabanio mahadap langsung ka muhara Barito di Banjarmasin, makanya rancak talihat tungkang-tungkang batubara tumatan pantainya.

## Jujuhutan
Pleasanton, California

**Pleasanton** adalah sabuah kota di Alameda County, California, Amirika Sarikat. Andakannya di Lembah Amador, pinggiran kota di wilayah Teluk Timur di Teluk San Fransisco. Urangnya ada 79.871 ikung pas sensus tahun 2020. Pas tahun 2005 wan 2007, Pleasanton jadi kota menengah penyugihnya di Amirika Sarikat ulih Biro Sensus.

Pleasanton adalah rumah gasan markas Safeway, Workday, Ellie Mae, Roche Molecular Diagnostics, Blackhawk Network Holdings, wan Veeva Systems. Parusahaan ganal nang lain nang kaya Kaiser Permanente, Oracle nang Macy's ada jua. Walaupun Oakland ibu kota Alameda County, babarapa kantor daerah adanya di Pleasanton. Area Pameran Alameda County adanya di Pleasanton, wadah pameran daerah diadakan selama seminggu terakhir bulan Juni wan minggu pamulaan bulan Juli. Taman Régional Pleasanton Ridge andakannya di sisi barat kota.

## Sejarah
Pleasanton andakannya di tanah hibah tanah Meksiko Rancho Valle de San José wan Rancho Santa Rita. Ngaran sidin dipilih tahun 1860-an ulih John W. Kottinger, hakim perdamaian County Alameda, berdasarkan ngaran kawan sidin, kavaleri prajurit Union Mayor Jenderal Alfred Pleasonton. Salah katik ulih petugas pencatatan di Washington, D.C., rupanya nang maulah ejaan wayah ini.

Pas tahun 1917, Pleasanton suah jadi latar gasan pilem Rebecca of Sunnybrook Farm, nang dibintangi Mary Pickford. Pernah jua jadi rumah Phoebe Apperson Hearst, nang bisi rumah ganal kamarnya 50 buting di lahan seluas 2.000 *acres* (8,1 km2), wayah ini jadi situs Castlewood Country Club.

Pleasanton terdapat Pabrik Radum nang marupakan pabrik pasir wan karikil nang dibuka pas tahun 1931 ulih Henry J. Kaiser Co., di stasiun kereta Radum, 1 mil di timur Pleasanton.

## Geografi
Pleasanton beparakan wan Hayward, Livermore, wan Dublin. Manurut Biro Sensus Amirika Sarikat, kota ngini luasnya 24.3 mil persegi (63 km2), 24.1 mil perseginya (60 km2) adalah tanah wan 0,2 mil perseginya (0,52 km2) (0,63%) banyu. Di sisi timur kota Stanley Blvd, bebatasan wan Livermore ada Shadow Cliffs Regional Park, danau nang kawa gasan bamalam, maunjun, wan bakunyung. Di sisi barat adalah Pleasanton Ridge lawan dua taman, Pleasanton Ridge wan Taman Augustin Bernal. Kabanyakan Pleasanton dialiri aliran banyu Arroyo Valle wan Arroyo Mocho. Pleasanton beandak di sepanjang rute kareta api lintas benua penambaian nang basajarah.

## Jujuhutan
Frank Lampard

**Frank James Lampard** OBE (lahir 20 Juni 1978) yaitu saurang palatih wan bakas pamain bal parupisiunal matan Inggris wayahini jadi manajer tim Kajuaraan EFL, Coventry City. Begawi jadi pelatih, ia suah melatih Derby County, Chelsea, wan Everton. Pas jadi pamain, Lampard jadi pamain tangah wan pahabisannya main gasan New York City di Major League Soccer wan Tim nasional Inggris. Inya suah jua main di West Ham United, Swansea City, Chelsea, wan Manchester City.

Inya gelandang serang nang diketahui maraga tendangan jarak jauh rancak jadi gol. Pas rahatan di Chelsea, inya sudah dapat talu gelar juara Liga Utama Inggris (musim 2004-05, 2005-06 wan 2009-10), 4 juara Piala FA (tahun 2007, 2009, 2010 wan 2012), 2 Piala Liga Inggris (2005 wan 2007), 2 Community Shield (tahun 2005 wan 2009) wan sebuting gelar Liga Champions UEFA (tahun 2012). Pas di tim nasional Inggris, Lampard wan kawanannya dianggap jadi salah sabuting generasi pamain bal pembaiknya di Inggris. Lampard adalah anak matan Frank Lampard, Sr., bakas pamain bola Inggris nang suah dapat 2 gelar Piala FA wayah main di West Ham United. Silsilah kaluarganya jua bahubungan lawan kaluarga pamain bal lainnya, yaitu kaluarga Redknapp.

November 2005, jadi peringkat 2 di panghargaan Ballon d'Or 2005 imbah gelandang matan Brasil, Ronaldinho. Sebulan imbah itu, urutan kadua pulang, sakali lagi di bawah Ronaldinho, di ajang penghargaan Pemain Pembaiknya Seduniaan FIFA 2005. Ia sukses dapat panghargaan Pamain sepak bola FWA 2005.

## Kehidupan pribadi
Lampard asalnya matan kaluarga pamain bal-balan legendaris. Abahnya, Frank Lampard, Sr. yaitu bakas pamain West Ham United wan pamannya Harry Redknapp nang bakas pamain West Ham United. Redknapp wayah ini jadi manajer Queens Park Rangers di Liga Championship Inggris.

Sepupunya, Jamie Redknapp suah main di Southampton, Tottenham Hotspur, Liverpool, wan AFC Bournemouth dan pensiun tahun 2005 maraga rancak cedera.

Lampard kacintaan lawan model Spanyol ngarannya Elen Rives nang mambari anak binian ngarannya Luna Coco Patricia Lampard lahir 22 Agustus 2005. Ia jua belajar bahasa Spanyol, nang maulah gosip kalo pacangan pindah ka La Liga sampai sidin manantang wan memadahi alasan menggawi ngitu gasan kepentingan keluarga maraga bininya urang Spanyol. Salain itu, inya handak anaknya bisa bepandir dua bahasa.

## Jujuhutan
Halimandan

**Halimandan** (kalas **Diplopoda**, sabalumnya jua disambat *Chilognatha*) yaitu artropoda nang baisi dua pasang batis par segmen (kacuali segmen pamulaan di balakang kapala, wan saikit imbahnya nang baisi sabuting batishaja). Halimandan tamasuk Ordo matan angguta binatang nang kada baisi tulang balakang nang tamasuk dalam filum Arthropoda, kalas Myriapoda.

## Bahan acuan
David Moyes

**David William Moyes** () adalah pelatih wan bakas pemain bal profesional matan Skotlandia nang jadi manajer tim Premier League, West Ham United. Sebelumnya inya suah jadi manajer, Real Sociedad, wan Sunderland.

Moyes suah dapat galar Manager of the Year matan Asosiasi Manajer Liga tahun 2003, 2005 wan 2009. Inya tamasuk dalam kumiti Asosiasi Manajer Liga sebagai eksekutif.

Moyes tampil 540 pertandingan liga jadi bek tengah karir main balnya penambaian mulai matan Celtic, inya dapat gelar juara di situ. Imbah itu inya main di Cambridge United, Bristol City, Shrewsbury Town wan Dunfermline Athletic sampai inya pensiun di Preston North End. Habis itu melatih di Preston, jadi asisten manajer sampai jadi manajer tahun 1998, posisi manajerial penambaiannya. Preston dibawanya juara Divisi Dua tahun 1999-2000 wan lolos ke final play-off Divisi Satu musim imbahnya.
Naning

**Apis dorsata** atawa dipinandui sabagai **naning** yaitu wanyi madu Asia nang habitatnya di hutan, maulah sarang lawan sabuting haja sisiran nang tagantung di dahan wan tangking puhun, langit-langit tabuka wan tabing jurang batu, maraga itu sampai damini para ilmuwan kada kawa manangkarakan naning dalam bantuk tatukup. Sisiran sarang kawa mancapai 2 x 1 mitir lawan pakiraan hasil kawa mancapai 20 kg/sarang.&nbsp;

## Bahan acuan
Kabupatin Barito Salatan

**Barito Selatan** adalah ngaran kabupatin di Parupinsi Kalimantan Tangah, Indunisia. Indung banuanya Buntok.
Daptar sayur

**Daptar lalap** marupakan daptar tanaman nang tamasuk kalumpuk sayur. Sayur kawa dirasuk dalam bamacam bidang, nangkaya makanan, kaji tani, lawan hukum. Daptar ngini juwa tapuruk buah nang disambat sayur nangkaya waluh, tagal kada tamasuk huaran jamu, rarampahan, *sereal*, lawan labih pada sapalih buah nang kawa dimakan lawan jua kacang-kacangan. Kulat nang kawa dimakan juwa kada tamasuk dalam daptar ngini.

Dalam bidang hukum lawan ligalitas, klasipikasi buah duwa lalap ditantuakan gasan manatapakan paraturan, *rigulasi*, pajak, lawan barbagai kapantingan lain. Pariannya adalah balinjan, nang amun ujar botani marupakan huaran buah buni, tagal marupakan huaran lalap ujar hukum Amerika Serikat.

Lalap nang disambat di sini adalah **tumbuhan nang baisi kadar banyu nang tinggi,** dimakan lawan diulah wayah sigar.

## Daptar huaran

### Dadaunan

### Buah

### Kambang nang kawa dimakan

## Daptar sasuai hurup

### A
* *Acorn Squash*
* *Alpalpa*
* *Andewi*
* *Articok*
* Asparagus
* Asam cuka (glugur)
* Asam kamal

### B
* Balimbing tunjuk
* Bawang Bombay
* Bawang putih
* Bawang habang
* Bayam
* *Bendi*
* Bilungka
* Balinjan
* *Brinjal*
* Brukuli
* Buncis
* Buncis hirang
* Buncis serabut

### C

* Cancarum
* Cangkuk

### D
* Daun bawang
* *Daun obat*
* Daun Min
* Daun sop

### E
* *Escarole*

### G
* Gumbili
* Gumbili lancar
* Gumbili nyiur

### J
* Jagung
* Jalukap 
* *Jalapeño*
* Jaring
* Jukini

### K
* Kacambah
* Kacang balimbing / kacang butur / kacang palisah - teweh (Kecipir)
* *Kacang bogor*
* Kacang buncis
* Kacang bubur (hijau)
* Kacang cina (tanah)
* Kacang hirang
* *Kacang kapri*
* Kacang kayu / gudai (gude)
* *Kacang kelisa*
* *Kacang kuning*
* Kacang kadali (kedelai)
* Kacang landir (okra)
* Kacang habang
* Kacang Nagara (kacang tunggak)
* Kacang patahan (panjang)
* Kacang parang (koro)
* Kacang putih (tolo)
* *Kacang polong*
* Kailan
* Kaladi
* Kalakai
* Kalangkala
* Kamayahan (kacang lentil)
* Kambang kul
* Kaminting
* Kangkung
* Kantang
* *Keledek*
* Karawila
* Kasisap
* Katumbar
* *Kubis kambang*
* *Kubis brussel*
* Kubis
* Kucai
* Kulat
* Kundur

### L
* Labu siam
* Lambiding
* Lampang banih (pare hutan)
* *Lobak*
* *Lobak merah*
* *Lobak cina*
* Lombok
* *Loncang*
* *Lembayung*

### N
* Nangka
* Nisan

### P
* *Pakcoy*
* Palilak
* Paprika
* Patikala
* Patiul
* Papari
* Patai
* Patai Cina / patai burung (lamtoro)
* *Petola*
* Pucuk gumbili
* Pucuk kastila

### R
* Rabung
* Ramania

### S
* Sahang
* Sasawi
* Sasawi hijau
* Sasawi putih
* Salada
* Salada banyu
* Sangkuang
* Sarai
*Susupan

### T
* Tarung
* Tarung asam
* Tarung tatar
* Tigarun
* Tiwadak
* Tungkul

### W
* Waluh 
* Waluh putih
* Wurtil

## Itihi jua

* Bumbu dapur
* Daptar buah
* Daptar kambang
Bawang putih

**Bawang putih** (*Allium sativum*; ) adalah ngaran tanaman matan genus Allium salajuran ngaran matan bungkah nang dihasilakan. Bungkah ngini baisi riwayat pamakaian lawan manusia salawas labih rahatan 7.000 tahun, tautama tumbuh di Asia Tangah, wan hudah lawas manjadi bahan makanan di dairah sakuliling Laut Tengah, lawan juwa bumbu rajin di Asia, Afrika, wan Eropa. Dipinandui di catatan Mesir kuno, dipakai baik sawagai campuran masakan lawan jua gasan tatamba. bungkah matan tanaman bawang putih marupakan bahan utama gasan bumbu dasar masakan Indunisia.

Bawang putih mantah hibak duwa sanyawa-sanyawa sulfur, tamasuk zat kimia nang disambat lawan alliin nang maulah bawang putih mantah tarasa *getir* atawa *angur*.

## Kagunaan
Bawang putih dipakai sawagai bumbu nang rancak dipakai di saban makanan Indunisia. Sabalum dipakai sawagai bumbu, bawang putih dihancurakan duwa ditikin duwa bilah lading (dikeprek) sabalum dirajang halus wan ditumis di rinjinf duwa sikit minyak lamak. Bawang putih bisa juwa dihaluskan duwa bamacam parian bahan bumbu nang lain.

Bawang putih baisi khasiat sawagai antibiotik alami di dalam awak nusia. Salaya sawagai antibiotik wan bumbu masakan, bawang putih juwa bamanpaat gasan kasihatan kuku nang barubusan wan manipis. Caranya, ambil sasiung bawang putih imbah ngitu dilalu kuyak wan hiris. Gisangakan hirisan bawang putih ka atas parmukaan kuku nang pina barubusan.

### ''Efek'' samping wan maracun
Bawang putih ditahui kawa maulah muntung (halitosis) wan awak babau, nang digambarakan sawagai "bau bawang" nang haring. Hal ini marga lawan *allyl methyl sulfide* (AMS). AMS adalah banyu volatil nang dihisap ka dalam darah salawas *metabolisme* sanyawa sulfur nang tumatan bawang putih;matandarah, zat itu nang imbahnya maalir ka paru-paru. Zat ini juwa tatandak di kulimbit, di mana inya dipancarkan malalui pori-pori kulit. Mambasuh kulit duwa sabun manghilangkan sapalihnya haja wan kada sampuraka gasan mahilangakan bau. Studi hudah manunjukakan bahwa manginum susu rahatan baimbai duwa mamakan bawang putih kawa sacara *signifikan* manitralisir bau muntung. Bbawang putih nang dikambuh duwa susu di muntung sabalum managuk mangurangi bau tabaik pada manginum susu imbahnya. Banyu putih, kulat wan cancarum juwa hingkat mangurangi bau; kambuhan lamak duwa banyu nang ditamui dalam susu, bagaimanapun, adalah nang paling bagus.

## Itihi jua

* Bawang basanga
* Bawang Laba

## Jujuhutan

### Pustaka

* 

## Pranala luar
  

* 
* 
* PROTAbase on ''Allium sativum'' 
* Garlic: Plants For a Future database
* National Center for Complementary and Alternative medicine: Herbs at a Glance – Garlic
* Allium sativum L. Medicinal Plant Images Database (School of Chinese Medicine, Hong Kong Baptist University)
Cangkuk

**Daun katu** adalah huaran tumbuhan nang banyak tumbuh di Asia Tenggara tamasuk ka dalam *genus sauropus* dalam suku *phyllanthaceae*. Tumbuhan ngini dalam beberapa basa dipinandui sawagai *kayu manis* (bahasa Bali), *simani* (bahasa Minangkabau), *mani cai* (马尼菜; bahasa Tionghoa), *cekur manis* (bahasa Melayu); wan *rau ngót* (bahasa Vietnam). Daun katuk marupakan sayuran *minor* nang diparcaya baisi hasiat malancari aliran banyu susu (ASI).

## Garambas
Bantukan daun katu kaya sabat, tinggi mandua sampai manalu mitir, tumbuh di dataran randah sampai ka 1.300 di atas parmukaan laut. Daun halus, babalang hijau kadap lawan panjang lima sampai anam cm. Kambangnya babalang habang kadap atawa kuning lawan *bercak* habang kadap wan bakambang satahunan.

Tumbuhan ngini tamasuk dalam suku menir-meniran (Phyllanthaceae), wan bakula duwa menteng, buni, wan carmi. Inya tamasuk dalam tribus Phyllantheae wan subtribus Flueggeinae.

## Album

Berkas:Arya_-Sauropus_androgynus-pilangsari_2019_0.jpg|pra=https://id.wikipedia.org/wiki/Berkas:Arya_-Sauropus_androgynus-pilangsari_2019_0.jpg|Tumbuhan katuk di Pilangsari, Kedawung, Cirebon
Berkas:Arya_-Sauropus_androgynus-pilangsari_2019_2.jpg|pra=https://id.wikipedia.org/wiki/Berkas:Arya_-Sauropus_androgynus-pilangsari_2019_2.jpg|Tumbuhan katuk di Pilangsari, Kedawung, Cirebon
Berkas:Arya_-Sauropus_androgynus-pilangsari_2019_3.jpg|pra=https://id.wikipedia.org/wiki/Berkas:Arya_-Sauropus_androgynus-pilangsari_2019_3.jpg|Tumbuhan katuk di Pilangsari, Kedawung, Cirebon
Berkas:Arya_-Sauropus_androgynus-pilangsari_2019_1.jpg|pra=https://id.wikipedia.org/wiki/Berkas:Arya_-Sauropus_androgynus-pilangsari_2019_1.jpg|Tumbuhan katuk di Pilangsari, Kedawung, Cirebon
Berkas:"+arya+"_daun_Sauropus_androgynus_-_kukusan_barat_2019_02.webp|pra=https://id.wikipedia.org/wiki/Berkas:%22+arya+%22_daun_Sauropus_androgynus_-_kukusan_barat_2019_02.webp|Tumbuhan katuk di Pilangsari, Kedawung, Cirebon


## Manpaat
Daun katuk baisi 7% protein wan sarat kasar sampai 19%. Daun ngini hibak duwa vitamin K, salaya pro-vitamin A (beta-karotena), B, wan C. Mineral nang dikandungnya adalah kalsium (hingga 2,8%), besi, kalium, fosfor, wan magnesium. Balang daunnya hijau kadap marga kadar klorofil nang tinggi. Daun katuk kawa diulah nangkaya kangkung atawa daun bayam. Mama-mama nang manyusui dipariksa mamakana daunnya gasan malancari kaluarnya ASI. Parlu ditahui, daun katuk baisi papaverin, sabuting alkaloid nang ada juwa di candu (opium). Mamakan kababanyakan kawa maulah efek samping nangkaya karacunan papaverin.

Pucuk tunas nang anum dijual urang di Indocina wan dipakai nangkaya urang maulah asparagus.

Tanaman ngini banyak ditanam di tungkaran marga nyaman dianaki wan biasa dijadikan pagar hidup.

## Referensi


## Pranala luar

* ***' [http://www.leafforlife.org/PAGES/HONORABL.HTM Information from Leaf for Life]
* ***' ''Katuk,'' Sauropus androgynous, ''a great vegetable for the hot, humid tropics'' 
* ***' [http://www.herbsarespecial.com.au/free-herb-information/sweet-leaf.html ''Sweet Leaf'']
* ***' Katuk di kehati.or.id
Kangkung

**Kangkung** adalah tumbuhan nang tamasuk parian sasayuran wan ditanam sawagai tanaman pangan. Tagal banyak juwa Kangkung tumbuh *liar* di baruh, sampai-sampai disambat gulma. Kangkung banyak dijual di pakan. Kangkung banyak ditamui di banua Asia. Banua tumatannya kada ditahui lagi balum wan marupakan tumbuhan nang kawa ditamui handak di mana haja tautama di dairah nang babanyu.

Masakan kangkung nang pambanyaknya urang tahu adalah *cah kangkung* bumbu tauco atawa acan, juwa di wawarungan makan ada haja manu *pelecing kangkung* balombok.

## Garambas
Ada dua parian bantuk kangkung nang dijual di pakan. Panambayan adalah kangkung badaun lincar wan babantuk mata panah (kangkung banyu). Rajin baukuran 10–15&nbsp;cm. Tumbuhan ngini baisi batang barungga nang malayap lawan daun basulang sali wan batang nang mangajung di pangkal daun. Tumbuhan ngini babalang hijau pucat wan bakambang putih, nang mangaluarakan kantung nang baisi ampat bigi paung.

Parian *kadua* adalah badaun kipit mamanjang (kangkung tanah atawa kangkung darat). Daunnya rajin basusun manyinding talu babalang hijau mangadap pada kangkung banyu. Balai Penyuluh Pertanian (BPP) Buleleng manulisakan, Kangkung Darat (*Ipomoea reptans*) babalang hijau tarang lawan hujung daun nang *runcing*. Balang kambang kangkung darat ngini putih. Dijual lawan cara mangabat akarnya, lamunnya kangkung banyu rajin ditatak haja.

## Kagunaan
Handak samunyaan tanaman nang masih anum kawa dimakan. Marga kangkung katuhaan basarat kasar, taruk nang anum dikatujui urang. Inya kawa dimakan mantah atawa dimasak nangkaya bayam. Kangkung karing kawa jua diulah jadi umpan inguan.

## Album

Berkas:Daun_Kangkung.jpg|pra=https://id.wikipedia.org/wiki/Berkas:Daun_Kangkung.jpg|Daun Kangkung
Berkas:Arya-kangkung-ipomoea_aquatica-Pilangsari_2019_01.jpg|pra=https://id.wikipedia.org/wiki/Berkas:Arya-kangkung-ipomoea_aquatica-Pilangsari_2019_01.jpg|Kangkung
Berkas:Arya-kangkung-ipomoea_aquatica-Pilangsari_2019_02.jpg|pra=https://id.wikipedia.org/wiki/Berkas:Arya-kangkung-ipomoea_aquatica-Pilangsari_2019_02.jpg|Kangkung
Berkas:Ong_choy_water_spinach.png|pra=https://id.wikipedia.org/wiki/Berkas:Ong_choy_water_spinach.png|Sakabat daun kangkung.
Berkas:Arya-Water_spinach_flower-kangkung-graha_nuansa-2019-0.jpg|pra=https://id.wikipedia.org/wiki/Berkas:Arya-Water_spinach_flower-kangkung-graha_nuansa-2019-0.jpg|Kangkung wan kambang kangkung di desa Pilangsari, Kedawung, Cirebon
Berkas:"+arya+"_white_flowers_of_water_spinach_2021_01.jpg|pra=https://id.wikipedia.org/wiki/Berkas:%22+arya+%22_white_flowers_of_water_spinach_2021_01.jpg|Kangkung wan kambang kangkung babalang putih


## Jujuhutan


## Pranala luar

* **** http://agrolink.moa.my/doa/bdc/vege/ka_tek_bm.html
Tarung asam

**Tarung asam** (***Solanum ferox***) adalah sabuting huaran tanaman dalam kulawarga *Solanaceae* nang ditamui di Indunisia. Ngaran lainnya ialah *terong dayak.*

## Itihi jua

* Daptar sayur

## Jujuhutan
Sarunai (kambang)

**Sarunai** (bahanu disambat juwa lawan **krisan** atawa **teluki**) adalah parian tumbuhan bakambang nang rancak ditanam lawan dijadiakan tanaman hias tungkaran atawa kambang baputik. Tumbuhan bakambang ngini cungul panambayan wayah jaman Kapur.

Kambang sarunai adalah bagian tumatan tumbuhan suku *kenikir-kenikiran* atawa Asteraceae nang bamacam-macam huaran *Chrysanthemum*.

Kambang kabangsaan Jepang ngini dalam basa Jepang disambat juwa lawan キク (*kiku*). Marga baunya nang harum, kambang ngini rancak dikambuh ka dalam banyu tih sakira manambah harum lawan nyaman.

Huaran tanaman hias ngini kawa dijadiakan kambang batatak atawa kambang ba*pot*.Parian

## Album

Berkas:Chrysanthemum_indicum_11012013.jpg|pra=https://id.wikipedia.org/wiki/Berkas:Chrysanthemum_indicum_11012013.jpg|*Chrysanthemum indicum*
Berkas:Chrysanthemum_coronarium.jpg|pra=https://id.wikipedia.org/wiki/Berkas:Chrysanthemum_coronarium.jpg|*Chrysanthemum coronarium*
Berkas:Chrysanthemum_'Vesuvius'.jpg|pra=https://id.wikipedia.org/wiki/Berkas:Chrysanthemum_'Vesuvius'.jpg|*Chrysanthemum 'Vesuvius*'
Berkas:Chrysantheme_rot_tautropfen_-20191024-RM-102058.jpg|pra=https://id.wikipedia.org/wiki/Berkas:Chrysantheme_rot_tautropfen_-20191024-RM-102058.jpg|*Chrysanthemum × morifolium*


## Jujuhutan
Kapar

**Kapar** (*Belontia hasselti*) yaitu ngaran sabuting spesies iwak matan suku gurami-guramian (Osphronemidae). Iwak ngini jua dikanal lawan ngaran lain nangkaya *kakapar*, *kopar*, *selincah* (Basa Malayu Sumatra wan Kalimantan), *kumpang* (Kalbar) atawa *ketoprak, tambak* (lugat Betawi). Iwak ngini didapati di banyu gambut, wan rancak dimakan sasuai lawan kabiasaan urang asli wan imbah ngitu jua dijual sabagai iwak hias. Dalam Basa Inggris iwak ngini dikenal sabagai *Javan combtail* atawa *Malayu combtail*.

## Étimologi
Iwak ngini panambaian dipaparakan ulih G. Cuvier wan A. Valenciennes wayah tahun 1831, lawan ngaran *Polyacanthus hasseltii*. Spesiesnya dingarani gasan mahurmati J.C. van Hasselt, saurang ahli biologi wan naturalis nang bagawi di Hindia Walanda.

## Tautan luar
*  FishBase: ''Belontia hasselti''
* (Inggris) Ornamental Fish: ''Belontia hasselti''  Diarsipakan 2003-12-20 di Wayback Machine.
*  ITIS: ''Belontia hasselti''
Karandang

**Karandang** atawa **sarandang** (***Channa pleurophthalma***) yaitu sabuting spesies iwak banyu tawar angguta suku Channidae (marinanya haruan). Ikan buas ini mauar di Kalimantan wan Sumatra.  Dalam basa Inggris disambat *Ocellated Snakehead*, maampah ka pola lingkaran-lingkaran nang mahirip mata di sisi awaknya.

## Catatan batis
Lampam

**Lampam** (***Barbonymus schwanenfeldii***) yaitu sabuting spesies iwak banyu tawar angguta famili Cyprinidae (marina iwak mas). Iwak ngini banyak manjalajah di Asia Tunggara daratan wan Indunisia barat. 

## Paminanduan

Iwak lampam baukuran sadang, panjang standar (SL, *standard length*) mancapai 340 mm. Profil awaknya bulat hintalu mamanjang amun dijanak matan higa, wan mamipih cagat dijanak matan muka; lawan garis tangkuk nang malingkung sampai awal sirip dorsal. Sisik-sisik relatif baukuran ganal. Tinggi awaknya 2,3-2,4 kali dibandingakan lawan panjang standar; samantara panjang kapalanya 3,5-4 kali dibandingakan lawan panjang standar. Muyungnya manumpul; dua pasang muntung tahaga di atas wan di buncu muntungnya, di rahang atas.

## Catatan batis

## Tautan luar

* FishBase: ''Barbonymus schwanenfeldii''
* Daftar Abang IUCN: ''Barbonymus schwanenfeldii''
* Seriously Fish: ''Barbonymus schwanenfeldii''
Paprika

**Paprika** (*Capsicum annuum* L.) adalah tumbuhan babuah nang rasanya manis wan padas saikit tumatan suku tatarungan atawa *[[Solanaceae|Sulanaceae]]*). Buahnya nang babalang hijau, kuning, habang, atawa bigi ramania rancak dipakai gasan dikambuh ka salat. Lamun di kuyaan antarbangsa, paprika dipakai gasan manyambat handak kasamunyaan huaran *Capsicum annuum*. Ada jua ngaran-ngaran kurinah, nangkaya *pepperuni*, dibariakan gasan paprika nang baisi tagas, pamakaian, atawa rasa nang baciri.

## Tiba
Tanaman ngini tiba tumatan Amerika Selatan pasnya di Meksiku, nang imbah ngitu dibawa ka Erupa wayah abad ka 16 lawan Christuper Culumbus.

## Garambas
Tanaman paprika rajin tumbuh satinggi 50&nbsp;cm - 150&nbsp;cm. Tanaman ngini rasuk haja di bamacam hawa wan kawa tumbuh di mana haja di dunia. Lamun batanam pakai hidrupunik tinggi paprika sampai ma 3- 4m. 

## Baisiian

## Jujuhutan
Labu siam

**Labu siam** (*Sachium adula*, bahasa Inggris: *chayuta*) adalah tumbuhan suku wawaluhan (*[[Cucurbitacaea]]*) nang kawa dimakan buah wan taruk anumnya. Tumbuhan ngini malayap di tanah atawa bakayakap wan biasa ditanam di tungkaran wan di parak hampang. Buahnya maantui matan tangking. Daunnya tagas mahirip sagitiga wan parmukaannya babulu.

Tumbuhan ngini ditanam babanyak di sapalih dairah trupis di dunia. Buahnya marupakan sayuran utama di masakan Maksiku wan nagari-nagari lain di Amarika Latin. Kusta Rika adalah pangikspur utama di dunia. Di Indunisia, labu siam marupakan sayuran kada tapi tarkanal tagal ada haja dijual di pasar. 

Buahnya biasa dijarang satumat sakira mahilangakan gatahnya imbah ngitu dimakan duwa sambal acan sawagai lalap atawa dikambuh ka gangan manis wan sayur bubur. Buahnya kawa juga dirajang wan jadi tambahan gasan sumay. Taruk nang masih anum kawa dimakan, rajin nitu diulah jadi cah, disayur nangkaya sayur bubur), atawa dijarang hanyar nitu dimakan duwa sambal. Di Australia, buahnya dihiris, digalapungi, imbah nitu disanga.

Kisahnya, tumbuhan ngini tiba wan panambayan ditanam di dairah nang wayahini tamasuk dairah Maksiku salatan wan Hunduras, urang Indunasia manyambatnya duwa labu siam marga datang matan Thailand (Siam dukanu) lawan urang Balanda. Urang Sunda mangaraninya *lèjèt* wan urang Jawa manyambatnya *jipang*, *japan*, *manisah* atawa *waluk*.
Daun bawang

**Daun bawang** marupakan parian sayuran matan garumbung bawang nang banyak dipakai dalam masakan. Dalam masakan Indunisia, daun bawang kawa ditamui misalnya dalam martabak, gasan sup, atawa jadi bumbu barubui nangkaya di soto.

Daun bawang sabujurannya galaran gasan tanaman matan spesies nang balainan. Parian nang rajin ditamui adalah bawang daun (*Allium fistulosum*). Parian nang lain adalah *A. ascalonicum,* nang masih satu garumbung duwa bawang habang. Bahanu disambat juwa bawang parai, tagal kaduanya adalah parian nang balainan.

## Kagunaan daun bawang
Daun bawang baisi *phytonutrients* nang baik gasan kasihatan rahatan batianan. Kandungan *phytonutrients* (antiuksidan) diparcaya kawa mambantui manjaga takanan darah. Lawan jua mamakan daun bawang wayah batianan kawa mambantu mancagah *preeklamsia, hipertensi gestasiona*l, wan baranak primatur.

Daun bawang baisi banyak pitamin C nang barguna gasan manguatakan daya tahan awak urang batianan. 

Daun bawang marupakan sumber *serat* nang bagus wan kawa mambantu maningkatakan kasihatan paparutan. Daun bawang juwa diparacaya gasan urang batianan nang mancagah kangalihan bahira wan manjaga kasihatan paususan.

## Itihi jua

* Bumbu padu

## Jujuhutan
Tarung tatar

**Tarung tatar**  adalah tumbuhan tumatan suku tatarungan (*[[Solanaceae|Sulanacaaa]]*) nang buah wan biginya dipakai sawagai sayuran atawa bumbu. Ngaran buah ngini dalam baniaga antarbangsa kada baku, sapalih halapatnya adalah *turkay barry* ("buni turki") atawa *mini-aggplant* ("tarung halui"). 

Ngaran lain di dairah adalah  **tarung pipit**, **tarung kisik**, **tarung kukak** lawan **campukak**. 

## Garambas

tarung tatar adalah tumbuhan *semak* halus, nang tingginya kawa mancapai 5 m. Tagal rajin, kurang tumatan 2 m. Hampir samua hapatan tumbuhan ngini bapanting, cuali buah wastu nang ditukupi rambut. Daunnya bulat maintalu nang pangkal nangkaya jantung atawa mambulat, nang ujung nang tumpul. Panjang daun 7–20&nbsp;cm wan libarnya 4–18&nbsp;cm. Tangking kambangnya handap, rancak bacikang wan bakambang. Kambangnya tagas bintang babalang putih, nang di tangahnya kuning. Buahnya tamasuk ka bubuhan buah buni, halus, wan sakali banyak.

## Wadah tumbuh
Parian ngini tarantan di Antilla. Tagal wayahini tumbuh babanyak di wilayah trupis. Di Indunisia, rapunnya tumbuh liar di katuan wan harung. Hidup tumatan dataran randah hampai ka katinggian 1600 mdpl.

## Kagunaan

Rapun tarung tatar dipinandui tahan panyakit nang manyarang batang wan rajin disambung dijadikan batang bawah gasan tarung, tagal pirugal ngini wastu dipakai gasan tatanaman di tungkaran.

Buahnya kawa dimakan, nang anum duwa nang tuha. Urang Mandailing atawa Tapanuli rajin manggunakan rimbang bakambuh sayur daun gumbili batutuk. Lamun di Thailand, buah tarung tatar anum jadi bahan gasan baulah kari sayur (แกงเขียวหวาน) nang dikatujui banyak urang. Urang Laos wan Siam juwa rancak mamakan buahnya.

Mahati panalitian (anunim) Tarung tatar kawa dijadikan bahan alami gasan manahan kasuburan lalakian (inaktip-sparma) sacara pahadangan salawas kurang labih 40 hari pangbila dimakan, tagal lamun ampih mamakain cagaran babulik pulang ka nurmal (sawagai kuntrasapsi alamiah).

## Album

Barakas:Arya - Solanum torvum in Indonesia - tekokak - Olahraga 2019 2.jpg|pra=https://id.wikipedia.org/wiki/Berkas:Arya_-_Solanum_torvum_in_Indonesia_-_tekokak_-_Olahraga_2019_2.jpg|Buah tarung tatar
Barakas:Arya - Solanum torvum in Indonesia - tekokak - Olahraga 2019 1.jpg|pra=https://id.wikipedia.org/wiki/Berkas:Arya_-_Solanum_torvum_in_Indonesia_-_tekokak_-_Olahraga_2019_1.jpg|Kambang tarung tatar
Barakas:Arya - Solanum torvum in Indonesia - tekokak - Olahraga 2019 4.jpg|pra=https://id.wikipedia.org/wiki/Berkas:Arya_-_Solanum_torvum_in_Indonesia_-_tekokak_-_Olahraga_2019_4.jpg|buah tarung tatar


## Jujuhutan

**Bacaan**

* 
*
Sasawi

**Sasawi** adalah sasukat tumbuhan tumatan katurunan *[[Brassica]]* nang dipakai daun atawa kambangnya gasan dipamakan, handak wayah sigar atawa nang hudah dimasak. Sasawi baisi sajumlah parian *Brassica* nang bahanu mahirip tunggal butingan.

Di Indunisia kiauan sasawi rajin mangacu ka sasawi hijau (*Brassica rapa* *kelompok* *parachinensis*, nang disambat juwa sasawi bakso, *caisim*, atawa *caisin*). Halian nitu, ada juwa sasawi putih (*Brassica rapa* kelompok *pekinensis*, disambat juwa *petsai*) nang rajin dikambuh ka dalam sup atawa diulah jadi acar. Parian lain nang bahanu disambat sawagai sasawi hijau adalah sasawi sayur (gasan panciri duwa caisim). Kailan (*Brassica oleracea* kelompok *alboglabra*) adalah parian sayuran daun lain nang pina malain, marga daunnya takandal duwa tarasuk dikambuh ka mi basanga. Sasawi susudu (*pakcoy* atawa *bok choy*) marupakan parian sayuran daun kulaan sasawi nang mulai dipinandui dalam dunia bamasakan Indunisia nang asa tarasuk gasan ditumis.
## Jujuhutan
Bawang bombay

**Bawang bombay** (Latin: *Allium Cepa* Linnaeus) adalah parian bawang nang paling banyak urang mananamnya, dipakai jadi bumbu lawan jua bahan masakan,tagasnya bulat ganal wan badaging kandal.

Bawang bombay rajin dipakai gasan bamasak makanan di Indunisia, kada wastu dipakai jadi hiasan tagal juwa sasukat matan masakan marga tagasnya nang ganal wan kandal dagingnya. Disambat bawang bombay marga dibawa lawan bubuhuan panjaja nang tiba tumatan kuta Bombai (Mumbai wayahini) di India ka Indunisia.

## Sajarah
*Ditengarai* bawang bombay tmatan Asia Tengah, kamungkinan Palestina, imbah tu tabawa sampai ka Eropa wan India, wan masuk dibawa lawan bubuhan panjaja matan sana. Kamungkinan ganal bawang bombay masuk ka Indunisia baimbaian duwa masuknya bubuhan panjaja matan India atawa panjajah matan Walanda. Urang Walanda suah manarai batanam bawang bombay di Padang, tagal gagal. Tanah nang tarasuk *ditengarai* di Karo marga tabukti kulihannya sasuai parkiraan. Wayah panambayan, bawang bomba dipakai urang gasan masakan Cina wan Eropa, tagal dudinya banyak makanan Indunisia nang mamakai bawang ngini.

## Tagas
Bawang bombay baisi bau nang talain bila dibanding lawan bawang habang biasa, bungkahnya batagas matan lapisan-lapisan daun nang baganal wan manyatu. Rapunnya tumbuh cagat ka atas, akarnya sarabut wan kada tapi panjang (±10c), daunnya batagas nangkaya pipa tagal pipih babalang hijau tuha wan baukuran taganal dibanding daun bawang habang biasa. Batang palsunya marupakan palapah daun wan maungkara bakas cincin-cincin, pangkal palapahnya malibar wan mangandal maulah bangkak ganal nang baguna gasan manyimpan cadangan makanan, bangkak nitu iya bungkah bawang.

Pada bagian pangkal bungkah ada batang *rudimenter* nang mahirip cakram nang marupakan bawang nang bujuran. Kambangnya babanyak wan batagas mambulat lawan tangkai kambang ganal, kuat lawan jua ganal di bagian bawah. Pada hujung tangkai kambang bahanu batagas bungkah-bungkah halus nang kawa juwa dipakai jadi paung. Kambang bawang bombay kawa juwa batagas bigi nang cukup lawan babalang hirang.

## Batanam
Bawang bombay rasuk ditanam di dairah pasisir lawan suhu 18-20&nbsp;°C. Hindauan matahari panjang ma-14 jam saharian. Katinggian wadah tanamnya 800 mitir di atas parmukaan laut. Ada juwa nang manyambat katinggiannya musti di atas 2000 m dpl. Tanah bahabu nang kadar asam maantara 5,5-6,5 pH lawan *drainase* nang baik jadi pikaras utama supaya kada maulah bungkah bawang mambusuk marga tarandam banyu. Pilihlah bawang nang baukuran 10-20/bungkah, diparluakan 1500–2000&nbsp;kg, atawa ± 90.000 bungkah gasan satu hiktar.

## Jujuhutan
Patai

**Patai** (*Parkia speciosa*) marupakan rapun tahunan trupika matan suku *polong-polongan* (Fabaceae), anak-suku papataian (Mimosoidae). Tumbuhan ngini *tersebar* luas di Nusantara bagian barat. Biginya, nang disambat "patai" juwa, dimakan wayah masih anum, rahatan sigar atawa imbah dijarang.

Pohon patai tumbuh manahun, tinggi bisa sampai 20 m wan kada tapi bacikang. Daunnya banyak, tasusun balapar. Kambangnya banyak, tasusun dalam tungkul (panciri Mimosoidae). Kambang rancak cungul di parak hujung tangking. Buahnya ganal, bapanjang, parian *buah polong*. Matan sabuting tungkul kawa ditamui sampai balasan buah. Dalam sabuting hamparan baisi 20 bigi, nang babalang hijau wayah anum wan bakalubut salimput pina kandal babalang habuk anum. Buah patai cagaran karing lamun masak wan balapasan biginya.

Bigi patai, nang babau banar nang handak mahirip lawan jaring, dimakan wayah sigar atawa dijadiakan bahan masakan. Sambal goreng hati kada langkap amun kada pakai patai. Sambal patai juwa marupakan makanan nang kada talapas lawan patai.

Bigi patai rajin dijual lawan maumpatiakan *polongnya*. Tagal, wayahini dijual pakai cara mambungkus dalam plastik atawa dalam gabus nang dibungkus plastik kedap udara.
## Jujuhutan
Waluh putih

**Waluh putih** (*Lagenaria siceraria*) adalah parian waluh nang buah anumnya kawa disayur wan buah tuhanya dijadikan wadah banyu, tabung, kantung hias, atawa koteka. Waluh banyu masih bakulaan parak lawan beligo wan rasanya handak mahirip haja. Tagas buahnya bamamacam, mulai nang babulat sampai pina lunjung bapanjang.

Tumbuhan ngini dipinandui jadi sabuting tanaman budi daya panuhanya, tagal ditanam kada gasan dimakan tagal gasan jadi pakakas rumah.

Marga tagas waluhnya, pakakas laburaturium nang tagasnya mahirip duwa buah waluh banyu dingarani juwa waluh, nangkaya waluh takar wan waluh Erlenmeyer.

## Wisa
Waluh banyu bawisa *Cucurbitacin* nang maulah pahing wayah buahnya masih mangkal. Wisa *Cucurbitacin* kawa maulah urang asa mual, muak, wan sakit parut. Kajadian kasus dilapurakan di India, bahwa ada sapalih urang asa sakitan labar sampai maninggal imbah manginum jus waluh banyu.
Asam cuka

**Asam cuka** (*Garcinia atroviridis* Griffith et Anders.) adalah pohon panghasil asam baputing atawa asam kaping. Asam baputing dikawa matan hirisan buah asam cuka nang dikaringakan lawan cara dijamur di bawah matahari. Asam baputing ngini rancak dipakai gasan bumbu masak, bahan parasa minuman, bahan dasar tatamba, wan bahan dasar kusmitika. Sapalih masarakat Melayu pasisir maulah buah Asam cuka ngini jadi alua atawa halwa gasan wawadaian rahatan ari raya.

Tumbuhan Asam cuka ngini magun bakula lawan manggis wan asam kandis, diparcayai tiba tumatan Asia Selatan wan Asia Tenggara. Asam cuka disambat juwa tumbuhan abadi, marga kawa tahan hidup sampai manyaratus tahun, wan babuah sasain banyak. Sabuting rapun Asam cuka nang hudah baumur labih pada talung puluh tahun kawa manghasilakan buah sampai maampat ratus kilugram saban tahun.

Lamun manurut ukuran wan sipat buahnya, Asam cuka dibagi jadi dua parian: asam batu wan asam banyu. Asam batu buahnya halus (diameter 7–10&nbsp;cm), basipat barat nangkaya batu, lawan juwa tikstur buahnya padat, liat, wan babaya karing. Satu kilugram asam baputing matan ampat kilugram asam batu. Tagal asam banyu buahnya ganal (diameter 10–14&nbsp;cm), kada barat, lawan juwa tikstur buahnya taranyah, kinyul wan babanyu. Satu kilogram asam baputing tiba matan lima kilugram asam banyu.
Daun sop

**Daun sop** (*Apium graveolens* L.) adalah sayuran daun wan tumbuhan tatamba nang rajin dipakai gasan bumbu masakan. Banyak nagara tamasuk Japang, Cina, wan Korea mamakai bagian tangkai daun gasan bahan makanan. Di Indunisia tumbuhan ngini dikanalakan lawan panjajah Walanda wan mamakai daunnya gasan manyamani sup atawa dilalap. Pamakaian Daun sop talangkap adalah di Eropa: daun, tangkai daun, buah, wan bungkahnya dipakai samunyaan.

## Album

Berkas:Snijselderij_Apium_graveolens.jpg|pra=https://id.wikipedia.org/wiki/Berkas:Snijselderij_Apium_graveolens.jpg|Daun sop
Berkas:Celery_cross_section.jpg|pra=https://id.wikipedia.org/wiki/Berkas:Celery_cross_section.jpg|Tampaian tungkihan tangking daun sop
Berkas:Selleri,_Iduns_kokbok.jpg|pra=https://id.wikipedia.org/wiki/Berkas:Selleri,_Iduns_kokbok.jpg|Bungkah daun sop


## Jujuhutan
Minga

**Minga** (**Gobiidae**) yaitu huaran iwak nang masuk dalam ordo Gobiiformes, nang jadi salah satu famili iwak pangganalnya nang baisi labih matan 2.000 spesies dalam labih matan 200 genus iwak. Sapalih ganal minga baukuran halus, biasanya panjangnya kurang matan 10 cm. &nbsp;Famili ini jua mancakup babarapa vertebrata halus di dunia, nangkaya *[[Trimmatom nanus|Trimatom nanus]]* wan *Pandaka pygmaea*. Babarapa minga nang baukuran ganal kawa mancapai panjang labih matan 30 cm. &nbsp;Iwak minga yaitu iwak demersal atawa iwak nang hidup dan mancari makan di dasar banyu. Iwak ngini jadi mangsa gasan babarapa iwak nangkaya iwak bakalau, hadok, Baramundi, wan iwak datar. Babarapa spesiesnya jua rancak dijadiakan gasan iwak akuarium. Hubungan filogenetik famili iwak ngini sudah dipalajari mamakai data molekuler.

## Bahan acuan
Borobudur, Magelang

**Borobudur** adalah sebuting kacamatan di Kabupatin Magelang, Jawa Tengah, Indunisia. Kacamatan ngini jaraknya 4 Km matan Kota Mungkid, ibu kota Kabupatin Magelang ke arah selatan. Pusat pamarintahannya ada di Desa Borobudur. Kacamatan Borobudur adalah salah sabuting kacamatan nang paling selatan nang bebatasan langsung wan Paropinsi Daerah Istimewa Yogyakarta.

## Pamarintahan

### Kampung/kalurahan

# Bigaran
# Borobudur
# Bumiharjo
# Candirejo
# Giripurno
# Giritengah
# Karanganyar
# Karangrejo
# Kebonsari
# Kembanglimus
# Kenalan
# Majaksingi
# Ngadiharjo
# Ngargogondo
# Sambeng
# Tanjungsari
# Tegalarum
# Tuksongo
# Wanurejo
# Wringinputih
Candimulyo, Magelang

**Candimulyo** adalah sebuting kacamatan di Kabupatin Magelang, Jawa Tengah, Indunisia. Kacamatan ngini jaraknya 17 Km matan Kota Mungkid, ibu kota Kabupatin Magelang ke arah utara. Pusat pamarintahannya ada di Kampung Candimulyo. Durian adalah buah nang maulah Candimulyo dikenal luas wadahnya surga durian.

## Pariwisata

Kampung Giyanti jadi salah sabuting kampung nang dikenal banar di Candimulyo. Pian kawa langsung datang ka sana gasan memakan durian. Tapi, di Candimulyo, durian ada di mana-mana, setiap kampung di ujung jalan, gang, kawa ditamuin di mana-mana. Keliatan jelas maraga banyaknya nang bajualan durian, lebatnya kabun, wan banyaknya patung durian di Candimulyo. Dalam kata lain, surga durian asli Magelang ada di Candimulyo. Setiap tahun ada Festival TanDurian (Tumbuhan Hias dan Durian) di Dusun Bojong, Desa Giyanti, acara nang paling mehimungin buhan pecinta durian. Salain matan Magelang sorang, nang manukari durian Candimulyo datang matan bamacam kota neng kaya Jogja, Semarang, Solo, Boyolali sampai Jakarta. Raminya keliatan di babarapa pedagang pas Sabtu wan Minggu.

Pariwisata alam salah sabutingnya adalah mata banyu Mudal Tampir, nang ada di Kampung Tampir Barat Kacamatan Candimulyo, nang banyak didatangi urang dalam wan luar kota.

## Jujuhutan